Columbus
        
         (by i Mississippi, USA)
Store norske leksikon,Geografi,Verdens geografi,Nord- og Mellom-Amerika,USAs geografi,Byer i USA
Columbus er en by øst i delstaten Mississippi i USA med 24 041 innbyggere (U.S. Census, 2017). Den ligger på østbredden av Tombigbee River, nær grensen mot Alabama.
Columbus er en del av delstatsområdet The Golden Triangle (Columbus, West Point og Starkville). Næringsliv og kultur Columbus er et regionalt jordbruks- og kommunikasjonssenter. Det produseres blant annet forsvarssystemer, militærfly, stål, cellulosefibre, papirmaskinruller, motorer og natriumklorat.Columbus Air Force Base har vært et treningssenter for flygere siden den andre verdenskrig. Ved den sivile flyplassen Golden Triangle Regional Airport nær Columbus har Airbus Helicopters et produksjonssenter.Mississippi University for Women ble grunnlagt i 1884. Columbus High School opprettet i 1992 er byens største høyskole.Barndomshjemmet til skuespillforfatteren Tennessee Williams (1911-1983) er byens velkomstsenter. Historie Choctaw- og chickasaw-urfolk bodde i området der handelsstasjonen Possum Town fra 1783 lå før Columbus ble grunnlagt i 1819. Under den amerikanske borgerkrigen hadde de konfødererte statenes styrker våpenarsenal og sykehus i byen. Columbus fungerte som midlertidig delstatshovedstad etterat byen Jackson falt i 1863.Byen er oppkalt etter Kristoffer Columbus, og deler navn med blant annet Columbus, Ohio og Columbus, Georgia. Les mer i Store norske leksikon USAs geografi